《欲饭野人家见拒甚力》
宋代·魏杞

山崦筠车转屈蟠，欲寻野店具盘餐。
主人变色行蚕忌，客子包羞坐虱官。
早见此生真寄寓，更知行役是艰难。
逡巡揽袂来旁舍，晓月朦胧春梦残。

作者简介：魏杞（1121—1184）南宋官员。字南夫，一字道弼，寿州寿春（今安徽寿县）人，移居明州鄞县（今属浙江）。绍兴十二年进士。受经于明州赵敦临。以宗正少卿为金通问使，不辱使命，连擢参知政事、右仆射兼枢密使，后出知平江府，以端明殿学士奉祠告老。